गाजियाबाद: पुलिसकर्मी ने महिला को दिया धक्का, VIDEO वायरल होने के बाद जांच के आदेश  
गाजियाबाद के तुराबनगर का मामला 
पुलिसकर्मी द्वारा महिला को धक्का देने का वीडियो हुआ वायरल
अधिकारी ने दिए मामले की जांच के आदेश
उत्तर प्रदेश के गाजियाबाद में पुलिसकर्मी द्वारा महिला के साथ अमर्यादित व्यवहार करने के मामले में जांच के आदेश दिए गए हैं. सोशल मीडिया पर वीडियो वायरल होने के बाद पुलिसकर्मी के खिलाफ जांच के आदेश दिए गए हैं. आपकी जानकारी के लिए बता दें कि सोशल मीडिया पर तेजी से एक वीडियो वायरल हो रहा है जिसमें एक पुलिसकर्मी महिला के साथ गलत तरीके से व्यवहार करता हुआ नजर आ रहा था. 
वायरल हो रहे वीडियो के अनुसार किसी घटना के बाद पुलिस एक शख्स को गिरफ्तार करके पुलिस थाने ले जाना चाह रही थी लेकिन वह शख्स गाड़ी में बैठने से इनकार कर रहा था. पुलिस के बार बार प्रय़ास करने के दौरान महिला भी हस्तक्षेप करती हुई नजर आ रही थी. इसी दौरान महिला पुलिसकर्मी के साथ उलझ गई, पुलिसकर्मी ने बहस के बाद महिला को जोर से धक्का दे दिया. यह पूरा वाकया वहां खड़े मौजूद किसी प्रत्यक्षदर्शी ने बना लिया और सोशल मीडिया पर साझा कर दिया. 
घटना के बारे में बताते हुए गाजियाबाद के एसपी मनीष कुमार मिश्रा ने बताया कि यह वीडियो कल से ही सोशल मीडिया पर वायरल हो रहा है. यह वीडियो गाजियाबाद के तुराब नगर से सामने आया है. सर्कल ऑफिसर ने इस पूरे मामले पर जांच के आदेश दे दिए हैं.